[{"text_idx": "#000002", "text": "Reftar Kalfa estis turka komponistino de la Otomana Imperio dum la tempo de la Sultano Mehmet IV-a, kiu regis inter 1648 kaj 1687."}, {"text_idx": "#000003", "text": "Oni scias nenion pri s\u0302ia vivo, nur s\u0302ian nomon Reftar, persa virina nomo, kiu signifas virinon kiu mars\u0302as en koketa kaj petola maniero."}, {"text_idx": "#000004", "text": "Tamen g\u0302is hodiau\u0306 Reftar c\u0302iam nomig\u0302is \u2018Kalfa'.\nSe vere estus s\u0302ia titolo, la esprimo \u2018Kalfa' rilatus al s\u0302iaj eblaj estraj devoj en la administrado de la Imperia Palaco.\nS\u0302i estis komponistino, kies verkoj vekis la intereson de diversaj esploristoj kaj s\u0302i estas ofte menciita en esploroj pri la historio de muziko, kiel grava komponistino de instrumenta muziko."}, {"text_idx": "#000005", "text": "S\u0302i estas konsiderata la unua komponistino de la Otomana Imperio, sekvata de Dilhayat Kalfa.\nPro la stilo de la komponaj\u0302oj de Reftar Kalfa, muzikologoj sugestas, ke s\u0302i ludis tanburon."}, {"text_idx": "#000006", "text": "La tanburo, kordinstrumento simila al liuto sed kun pli longa kolo, estas unu el la kvar instrumentoj de la baza kvarteto de turka klasika muziko.\nTial, en iuj dokumentoj, oni nomas s\u0302in \u2018Tanburi Reftar Kalfa' (Reftar Kalfa, la tanbur-ludanto).\nEn la Enciklopedio pri Turka Muziko (Tu\u0308rk Musiki Ansiklopedisi), nur kvin el s\u0302iaj komponaj\u0302oj estas menciitaj: tri \u2018pes\u0302revoj' (pes\u0327rev) kiu estas instrumenta formo de turka klasika muziko, la unua muziko ludata dum grupa prezentado, kaj du \u2018saz semais' kiu estas instrumenta formo de otomana klasika muziko, kiu kutime estis la ferma movo de la pes\u0302revo.\nEn la arkivaj kolektoj de la Turka Radi-dissenda Muzika Fako, estas pli multaj komponaj\u0302oj sub la nomo Reftar Kalfa.\nEkzemple, nur en la Kolekto Ismail Hakk\u0131 Bey en la arkivoj de Radio Ankara, aperas multaj komponaj\u0302oj atribuitaj al Reftar Kalfa."}, {"text_idx": "#000007", "text": "La rumandevena historiisto kaj erudiciulo pri otomana muziko Dimitri Kantemiroglu (1673-1723) en sia libro \u2018Traktato pri Muzikologio kaj muzika Notacio', eldonita en 1692, mencias la verkojn de Reftar Kalfa kaj notas la pecon Saba Pes\u0302rev per la nomo \u2018Saba\u0302-i Reftar'.\nTiel, tiu c\u0302i komponaj\u0302o elstaras kiel la plej malnova konata verko de islama komponistino en la Otomana Imperio.\nC\u0302i tiu peco, nomata Saba\u0302-i Reftar, estis poste menciita samnome en la Revuo Hekimbas\u0327\u0131, kiu enhavas referencojn al la historio de muziko."}, {"text_idx": "#000008", "text": "La 500 jarag\u0302a otomana muzika tradicio s\u0302uldas multon al la kontribuo de virinaj turkaj komponistoj, interpretistoj kaj instruistoj.\nLa plej malnova pluviva dokumentado kaj ilustraj\u0302oj de virinoj prezentantaj muzikon g\u0302is nun originas de la XVI-a jarcento."}, {"text_idx": "#000009", "text": "La tradicio de komponistinoj de turka muziko, kiu komencig\u0302is kun Reftar Kalfa en la XVII-a jarcento kaj dau\u0306ris kun Dilhayat Kalfa en la malfrua XVIII-a jarcento, pasis al la respublika tempo kun Leyla Han\u0131m, Tanburi Faize Han\u0131m kaj aliaj."}, {"text_idx": "#000010", "text": "To hear audio for this text, and to learn the vocabulary sign up for a free LingQ account."}, {"text_idx": "#000013", "text": "La tanburo, kordinstrumento simila al liuto sed kun pli longa kolo, estas unu el la kvar instrumentoj de la baza kvarteto de turka klasika muziko.\nTial, en iuj dokumentoj, oni nomas s\u0302in \u2018Tanburi Reftar Kalfa' (Reftar Kalfa, la tanbur-ludanto).\nEn la Enciklopedio pri Turka Muziko (Tu\u0308rk Musiki Ansiklopedisi), nur kvin el s\u0302iaj komponaj\u0302oj estas menciitaj: tri \u2018pes\u0302revoj' (pes\u0327rev) kiu estas instrumenta formo de turka klasika muziko, la unua muziko ludata dum grupa prezentado, kaj du \u2018saz semais' kiu estas instrumenta formo de otomana klasika muziko, kiu kutime estis la ferma movo de la pes\u0302revo.\nEn la arkivaj kolektoj de la Turka Radi-dissenda Muzika Fako, estas pli multaj komponaj\u0302oj sub la nomo Reftar Kalfa.\nIn the archival collections of the Turkish Radio Broadcasting Music Department, there are more compositions under the name Reftar Kalfa.\nEkzemple, nur en la Kolekto Ismail Hakk\u0131 Bey en la arkivoj de Radio Ankara, aperas multaj komponaj\u0302oj atribuitaj al Reftar Kalfa."}]